Kommentti: Vanhusten turvallisuus - pitääkö olla huolissaan? - Page 2 - Hejac
Post by will » Sun Apr 29, 2018 9:44 am
Joskus sanottiin, että tähän on tultu.
Post by will » Wed Jun 20, 2018 8:30 am
Kodinhoitajat alkavat kypsyä siihen, ettei ole aikaa hoitaa työtä kunnolla. Siis hoitaa hoitoa tarvitsevia vanhoja ihmisiä, jotka eivät pärjää ilman apua. Eksoten piirin käytännöistä on kanneltu ja Super on tehnyt valvontapyynnön. Eksote on tästä yllättynyt, lupaa selvittää aihepiiriä ja parantaa sen, mihin löytää syytä.
https://www.is.fi/kotimaa/art-200000572 ... e=tf-other
Keskustelua käydään. Maassa lienee rahaa asian hoitamiseksi. Kysymys on, mitä muuta voisi jättää vähemmälle, tasapuolisuuden ja oikeudenmukaisuuden siitä kärsimättä? Ihmisoikeuksia en halua sotkea tähän, koska mahdollisesti juuri niihin vedoten on saatu aikaan se säästötarve, jonka vuoksi vähävaraisten suomalaisvanhusten asiat ovat nykyisellä totalla.
Post by Queen » Sun Jun 24, 2018 10:08 am
Hoitajien jatkuva vaihtuvuus voi olla myös yksi turvallisuuskysymys. En tiedä, onko tilanne parantunut yhtään vuosien varrella, vai meneekö päinvastoin huonompaan suuntaan aktiivimallien myötä.
Kun itse olin hoitotyössä, yhdessäkin yksikössä oli tapana, että otettiin ensin työntekijä A puolen vuoden sopimuksella. Vaikka hän olisi seissyt päällään, ei puolta vuotta pidempää sopimusta tehty.
Kun kolme kuukautta oli kulunut, otettiin työntekijä B sisään, jolloin A koulutti B:n työhön. Kun sitten se puoli vuotta A:n osalta oli kulunut, hän sai lähteä. Tällöin otettiin työhön C, jonka taas B koulutti työhön, jotta hänet itsensä saatiin potkaistua ulos.
Näin ralli jatkui vuodesta toiseen. Eli yhdelle ihmiselle olisi ollut vakituinen paikka, mutta homma hoidettiin tukityöllistetyillä ym. Vanhusten osalta tämä oli ikävä asia. Moni kertoi, että juuri kun oppii tunteman sen hoitajan, tämä joutuukin lähtemään.
Vanhukset myös tunsivat turvattomuutta, kun ei enää pysynyt kärryillä, kuka on oikea hoitaja. Saattoihan oven takana olla kuka tahansa, joka väitti olevansa hoitaja. Tietynlainen asu tai nimilappu rinnassa ei mitään todistanut. Vanhukset eivät myöskään halunneet avautua kaikista vaivoistaan uusille työntekijöille.
Työntekijöiden kannalta tämä varmasti johti siihen, että työt tehtiin miten tehtiin, kunhan nyt jotenkin päivästä toiseen mentiin. Hoidettaviin ei nämä lyhytaikaiset työntekijät tietenkään ehtineet luoda kovin kiinteitä hoitosuhteita, eikä hoidettavien tarpeet varmaankaan kaikille ehtineet tutuiksi tulla.
Usein näkee keskustelupalstoille kirjoitetun, miten kaikki työttömät tulisi velvoittaa vaikkapa juuri hoitotyöhön, sillä hoidettavia riittää. Tästä en todellakaan ole samaa mieltä juuri edellä esille tuomistani syistä. Asiaa tulisi ajatella hoidettavien kannalta, ei pelkästään työttömien tai päättäjien, jotka saavat tilastonsa kauniimmiksi velvoittamalla pakolla jonkun vanhuksen seuraksi. Tällöin pakko velvoittaa myös vanhuksen päästämään vieraan ihmisen huusholliinsa.
Post by will » Sun Oct 21, 2018 1:25 pm
Työmarkkinoille on uutisen mukaan odotettavissa lähihoitajia, jotka eivät tule selviämään lääkkeiden annostelusta dosettiin.
https://www.is.fi/kotimaa/art-200000587 ... e=tf-other
Vaan kun siellä on jo, kuten jouduin toteamaan lähiomaiseni tapauksessa vajaa vuosi sitten. Entä sitten, jos kontrollia ei ole; kauanko yksinäinen vanhus saa luvan syödä lääkkeitä mutun perusteella, vaikka lääkäri on määrännyt vahvat pillerit tarkkaan? Työnantaja toki on vastuussa työntekijän virheestä, mutta entä ihmiseen kohdistunut iso vahinko? Lähteekö joku palvelupäällikkö istumaan, kun esim. Marevania jaettaessa on sössitty? Joudutaanko tilanteeseen, missä keikoille on erikseen valittava luku- ja kirjoitustaitoisia tekijöitä sen mukaan, mitä lääkäri on potilaalle määrännyt, jne?
Post by Queen » Mon Oct 22, 2018 10:28 am
On totisesti järkyttävää tekstiä tuossa linkissä. Laskutaidottomat tyypit saapuvat kännissä tentteihin ja varmasti niihin hoitotöihinkin. Sinänsä hyvä, että asia edes tulee esille, jos sille jotain pystyttäisiin tekemään.
Usein on tullut mietittyä sitäkin, menevätkö kaikki lääkkeet perille sille potilaalle vai napsiiko hoitaja itselleen esim. mieliala- tai särkylääkkeet ja jättää potilasparan ilman.
Post by monoliitti » Wed Oct 24, 2018 5:38 pm
Vuosikymmeniä sairaanhoitajana työskennellyt vaimoni suoritti juuri lääkelaskenta ja annostelukokeen.
Kokeet uusitaan ja päivitetään viiden vuoden välein. On myös huolestunut nuorten tulijoiden pätevyydestä.
Post by will » Thu Oct 25, 2018 11:59 am
^Edellinen tarkoittanee, että ilman hyväksyttyä ja voimassaolevaa lääkkeiden annostelukoetta ei olisi asiaa kotikäynnille, missä jaetaan hoidettavalle lääkkeitä dosettiin. Hyvä niin, paitsi, jos tosiasiassa on joku takaportti olemassa, esim. ettei olisi ketään muutakaan lähtemässä juuri sille keikalle, vaikka lääkkeet pitäisi jakaa.
Post by monoliitti » Fri Oct 26, 2018 7:50 am
Tavallinen ihminen saa tarvitsemansa lääkkeet apteekista, ohjeet pullon sivuun kirjoitettuna. Ei lähihoitajan tehtävä näiltäosin sen vaikeampi ole. Lääkedosentin täyttöä hallitsematon ihminen on sopimaton lähihoitajaksi.
Post by will » Sat Jan 26, 2019 3:48 pm
HeSa wrote: Valviran Kaupin mukaan Kristiinankaupunki on ottanut Hoivakoti Ulrikan toiminnan johdettavakseen. Asiakkaista kolme on ollut niin huonokuntoisia, että heidät on toimitettu terveyskeskukseen tai kuntoutusosastolle.
Neljä asiakasta taas on toimitettu hoivayksikköön kotikaupunkiinsa. Asiakkaita on ollut yhteensä 21.
https://www.hs.fi/kotimaa/art-2000005978418.html
Valvira tutkii hoitokotiketjun toimintaa maanlaajuisesti, koska sen toiminnasta on valitettu muuallakin. Ketju on yksityisessä, ulkomaisessa omistuksessa. Kristiinankaupungin viranomaiset ovat pitäneet Hk Ulrikassa tarkastuksen viime syksynä, eikä silloin ilmennyt mitään erityistä.
Mitenkä olisi toimittu, jos olisi rikottu eläintenpitolupaa?
Edit: Vanhusten turvallisuudesta kehittyi iso valtakunnallinen keskustelunaihe Soten loppukirin ja vaalien alla.
Yksityisen laitoshoidon toimintatapoja valotetaan esim. seuraavassa:
Siis sovitaan kunnan kanssa tietystä määrästä vaatimattomia hoitopaikkoja jonkin nätin nimen alla ja siitä palveluntarjoajalle maksettavasta korvauksesta. Toiminnan käynnistyttyä, sovitusta leikataan 5% henkilöstökuluja ja säästetään sekä ruokapuolesta että puhtaudesta. Näistä hoidettavien lepattavaan elämiseen kohdistuvista leikkauksista palveluntarjoaja saa voittonsa.
Hoidettavat ovat vanhoja ihmisiä, jotka eivät pärjää ilman.
Ei suoraan löydy sopivia sanoja kuvaamaan ajatuksia tällaisesta bisneksentekemisestä. Kuitenkin tuntuu siltä, että jos järjestelmällisesti ei ole toimitettu sitä, mistä raha on saatu, asia pitäisi käsitellä leivättömän pöydän ääressä.
Emeritaprofessori Sirkka-Liisa Kivelän mukaan Suomessa ei noudateta allekirjoitettuja ihmisoikeussopimuksia vanhusten kohdalla, vaikka hyvää vanhustenhoitoa myös on.
https://www.hs.fi/kotimaa/art-2000005993584.html'
Tällä jo hyvän aikaa jatkuneella vanhusten epätasaisella kohtelulla voi olla vaikutusta myös siihen, haluavatko työikäiset kasvattaa lapsia yhteiskuntaan, joka ei huolehdi loppuun palvelleista jäsenistään ja tarjoaa nuoremmille pätkätöitä samaan aikaan, kun jotkut harvat vaurastuvat näillä tavoin yli oman tarpeensa, varsinkin ulkomailla. Bisneslandia mikä bisneslandia. Paha kello kauas kuuluu.
Listaa (11.2.2019) vanhustenhoidon puutteisiin soveltuvista rikosnimikkeistä:
https://www.is.fi/kotimaa/art-2000005997234.html
Pian saattaa olla nousemassa niin iso kakkutaikina, ettei sitä koskaan saada paistettua, koska ainekset ehkä kertyvät liian laajalti koko yhteiskunnasta. Aika hoitaa pois tämän häpeän, vähän kerrassaan, kuten entisetkin: nälkävuodet ja kansalaissota, nyt vanhusten näännyttäminen. Kasvun paikka on edessä, taas kerran.
Siilinjärven Attendon hoitokodilta on pyydetty selvitys kuudesta vanhuskuolemasta neljän viikon aikana alkuvuodesta kertoo Helsingin Sanomat 20.2.2019.
https://www.hs.fi/kotimaa/art-2000006007372.html
Taitavat kunnat herätä huomaamaan, että heillä on valvontavastuu, jonka toteutumisen perään saatetaan kysellä.
Poliisi puolestaan kertoi viikon aluksi, että tutkinnassa on 30 vanhustenhoitoon liittyvää tapausta, mm. epäilty törkeä kuolemantuottamus.
https://www.hs.fi/kotimaa/art-2000006006711.html
Poliisin mukaan viimeaikainen lisääntynyt julkisuus ei ole lisännyt heille tietoon tulleiden tapausten määrää.
Valtakunnan päälehti pohtii pääkirjoituksessaan vanhustenhuollon bisnespuolta poliitikkojen aktivoiduttua esittämään siitä mielipiteitään.
https://www.hs.fi/paakirjoitukset/art-2 ... 06917.html
Monikuukautisen synkän putken päässä näkyy valoa. Olisiko siellä vaalit, joissa poliittinen vastuu realisoituu eli siirtyy äänioikeutetuille? Miten hoidettavat vanhukset tulevat pärjäämään sen jälkeen?
Post by Queen » Wed Feb 20, 2019 11:40 am
Lueskelin tuossa vuoden 2004 Nykyposteja. Niistä huomasi, että vanhusten hoito ei ole edistynyt yhtään mihinkään näinä 15 vuotena. Aivan samanmoisia ongelmia on ollut kuin mitä viime aikoina on uutisoitu kovan kohun saattelemana.
Eräs vanhus oli siirretty hoitolaitoksesta sairaalaan huonontuneen kunnon vuoksi. Potilaalla oli ollut housuissaan monen päivän ulosteet. Tai ei housuissa - hänellä oli ollut vaippa, eikä ainoastaan yksi, vaan monta päällekkäin. Ehkä uusilla vaipoilla oli tiivistetty vanhojen pitävyyttä.
Toinen tarina oli, että vanhus oli hoitolaitoksessa juuri ennen päivävuoron päättymistä pudonnut sängystä. Siinä lattialla hän sitten oli virunut useita tunteja. Vihdoin joku älläsi soittaa ambulanssin viemään hänet terveyskeskukseen (ei siis suoraan erikoissairaanhoitoon sentään).
Hänellä oli lonkka murtunut.
Vanhuksia pidettiin niin nälässä kuin janossakin. Olipa eräs lääkäri jonkun huomautuksenkin saanut, kun oli kehdannut kertoa mielipiteensä nesteiden antamisesta: "Muutenkin kohta kuoleville vanhuksille ei ole tarvetta antaa juotavaa. Nesteen puutokseen tottuu parissa päivässä ja kuolema tulee nopeammin. Mitä sitä vuosia viruu jossain hoitolaitoksessa".
Onko siis nykyinenkin asioihin puuttuminen vain väliaikaista? Kunhan vaalit on lusittu, asioista vaietaan taas entiseen malliin.